ঝালকাঠি সংবাদদাতা : ঝালকাঠির রাজাপুর উপজেলার হাইলাকাঠি গ্রামের সৈয়দ আলী হাওলাদারের পুত্র এলাকার ত্রাস বাদল হাওলাদার ওয়ারেন্টভুক্ত আসামী হওয়া সত্ত্বেও এলাকায় প্রকাশ্যে ঘুরে বেড়াচ্ছে। এ ঘটনায় হাইলাকাঠি  গ্রামের নিরীহ বাসিন্দাদের মধ্যে আতংক বিরাজ করছে। এলাকাবাসী জানায়, বাদলের নামে একটি ডাকাতি মামলায় (কেস নং-৭০/০৯) ১৩ অক্টোবর ওয়ারেন্ট ইস্যু হলেও বাদল এলাকায় বীরদর্পে ঘুরে বেড়াচ্ছে। এদিকে হাইলাকাঠি গ্রামের দুলু বেগম গত ১২ ডিসেম্বর বাদল ও তার সহযোগী রহমান, শামীম, হান্নানসহ ৫ জনের বিরুদ্ধে তার ভাই ইউনুস ভূইয়া ও ছেলে ইমরানকে ১১ ডিসেম্বর সকাল ৮টায় পিটিয়ে আহত করার অভিযোগে রাজাপুর থানায় মামলা দায়ের করেন।